Budyšin/Biskopicy (SN/mwe). Wot spočatka lěta hač do srjedź februara su hłownje w Budyskej chorowni 17 pacientow z diagnozu gripalneho infekta lěkowali, w Biskopičanskej runje telko. K tomu přińdźe pjeć pacientow w Budyskej chorowni z diagnozu wirusowa gripa. Generelnje běchu wšitke starobne skupiny potrjechene, wot małeho dźěsća hač k staršemu čłowjekej. Najstarša pacientka bě 83 lět. W Biskopičanskej chorowni je ličba ludźi, kotřiž běchu na zahorjenje płucow abo na bronchitis schorjeli, minjene dny přiběrała. Ličba chabła mjez pjeć do dźesać pacientami na dźeń. Čujomne znamjo normalneho wirusoweho infekta su drapanje w šiji, šnupa, kašel a třichanje. K tomu přińć móže často tež hłowybolenje. Infekt wupřestrěwa so relatiwnje pomału a so spěšnje zaso zhubi. Po něhdźe dwěmaj do třoch dnjach je wjeršk docpěty a pacientej so zaso lěpje dźe.
szl_Latn